Diari Oficial de la Generalitat Valenciana


Sumari del DOGV 6161, del 09-12-2009 (2009/13105)

RESOLUCIÓ de 20 de novembre de 2009,del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de treball de Tresoreria de l'Ajuntament de València.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6161

Data del DOGV
:   09-12-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/13422


Data del document
:   20-11-2009

Organisme emissor
:   Conselleria de Solidaritat i Ciutadania

Tipus de document
:   Resolució

Descriptors 

:   * València
    * concurs administratiu

RESOLUCIÓ de 20 de novembre de 2009,del director general de Cohesió Territorial, per la qual es dóna publicitat a la convocatòria i a les bases per a la provisió pel sistema de lliure designació del lloc de treball de Tresoreria de l'Ajuntament de València. [2009/13831]  
Efectuada la convocatòria per a la provisió pel sistema de lliure designació del lloc de treball de Tresoreria per l'Alcaldia de l'Ajuntament de València i aprovades les bases d'esta, mitjançant la resolució núm. 893 de data 21 d'octubre de 2009, de conformitat amb el que disposa la disposició addicional segona, apartat 5.2 de la Llei 7/2007, de 12 d'abril, de l'Estatut Bàsic de l'Empleat Públic; l'article 28 del Reial Decret 1732/1994, de 29 de juliol; i l'article 3.1 del Decret 159/1997, de 29 d'abril del Govern Valencià, resolc:  
Primer  
Donar publicitat a la convocatòria per a la provisió pel sistema de lliure designació del lloc de Tresoreria de l'Ajuntament de València, i a les bases que han de regir esta que es relacionen en l'annex de la present resolució.  
Segon  
La convocatòria i les bases d'esta a què es referix la resolució poden ser impugnades a partir de la publicació del seu extracte en el Butlletí Oficial de l'Estat, segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, així com el que disposa la Llei 29/1998, de 13 de juliol, reguladora de la jurisdicció contenciosa administrativa.  
València, 20 de novembre de 2009.- El director general de Cohesió Territorial: Vicente Saurí Martí.  
Annex  
Bases que han de regir la convocatòria per a la provisió reglamentària del lloc de treball de Tresoreria de l'Ajuntament de València entre funcionaris amb habilitació de caràcter estatal, subescala d'intervenció-tresoreria  
I. Objecte  
Les presents bases tenen com a objecte regir la convocatòria que ha d'efectuar l'Alcaldia a fi de cobrir pel sistema previst en l'apartat 5.2 de la disposició addicional segona de la Llei 7/2007, de 12 d'abril, de l'Estatut Bàsic de l'Empleat Públic, i arts. 27 i següents del RD 1732/94, de 29 de juliol, sobre Provisió de Llocs de Treball dels Funcionaris amb habilitació de caràcter estatal, segons redacció atorgada pel Reial Decret 834/2003, de 27 de juny (BOE de 9 de juliol); del següent lloc de treball reservat a funcionari amb habilitació de caràcter estatal:  
Denominació  
Tresorer  
II. Característiques del lloc de treball  
1. El lloc de treball que s'ha de cobrir s'inclou en la llista de llocs de treball aprovada per la Junta de Govern Local en sessió celebrada el dia 28 de novembre de 2008, i publicada en el Butlletí Oficial de la Província de València núm. 11, de 14 de gener de 2009.  
2. El complement de destinació assignat a este lloc de treball és el corresponent al nivell trenta i el seu sistema de provisió, el de lliure designació, extrems recollits en la referida llista de llocs de treball.  
3. El complement específic anual fixat per al lloc de treball per al 2009 és de 55.630'20 €.  
III. Requisits  
1. Serà requisit per a concórrer a la convocatòria i poder exercir el lloc, en el cas de ser nomenat, estar integrat en la subescala d'intervenció-tresoreria.  
2. No obstant això, també podran concórrer els funcionaris no integrats segons el prescrit per la disposició transitòria primera, núm. 2.f) del RD 1174/87, de 18 de setembre, sobre Règim Jurídic dels Funcionaris amb habilitació de caràcter estatal.  
IV. Convocatòria  
1. La convocatòria serà aprovada per l'Alcaldia i remesa a la Conselleria de Solidaritat i Ciutadania, Direcció General de Cohesió Territorial, per a la seua íntegra publicació en el Diari Oficial de la Comunitat Valenciana i a la Direcció General de Cooperació Local del Ministeri de Política Territorial, que disposarà la publicació en extracte de la convocatòria en el Butlletí Oficial de l'Estat.  
V. Sol·licituds  
1. Les sol·licituds s'han de dirigir a l'Alcaldia dins del termini de quinze dies naturals des de l'endemà de la publicació de l'extracte de la convocatòria en el Butlletí Oficial de l'Estat.  
2. A més del contingut mínim previst en l'article 70.1 de la Llei 30/92 del Règim Jurídic de les Administracions Públiques i del Procediment Administratiu Comú, en la sol·licitud ha d'indicar-se el núm. de registre personal, la situació administrativa en què es trobe el sol·licitant i la seua destinació.  
3. Cal acompanyar la instància de la documentació que, a juí del sol·licitant, es considere pertinent per a demostrar la seua idoneïtat a fi d'ocupar el lloc convocat.  
VI. Nomenament  
1. Conclòs el termini de presentació de sol·licituds i després dels informes de secretaria i altres que considere convenient demanar, l'Alcaldia procedirà, si és el cas, i prèvia constatació de la concurrència dels requisits exigits en estes bases, a dictar l'acord corresponent en el termini d'un mes.  
2. L'acord ha d'estar suficientment motivat i ha d'arreplegar, en tot cas, la concurrència dels requisits exigits i els criteris aplicats sobre la idoneïtat de l'aspirant nomenat. El referit acord es traslladarà a la Direcció General de Cohesió Territorial de la Generalitat i a la Direcció General de Cooperació Local del Ministeri de Política Territorial, òrgan a què correspon l'anotació en el Registre corresponent i la seua publicació en el Butlletí Oficial de l'Estat.  
VII. Presa de possessió  
Els terminis possessoris seran els mateixos que els establits per als funcionaris amb habilitació estatal nomenats per raó del procediment de concurs.  
VIII. Normativa supletòria  
En el no previst per les presents bases, s'aplicarà el Capítol V del Reial Decret 1732/94, de 29 de juliol i les prescripcions corresponents del Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat, aprovat per RD 364/95, de 10 de març.  
IX. Impugnació  
Contra les presents bases, que són definitives en via administrativa, i de conformitat amb el que establix la Llei Reguladora del Règim Jurídic de les Administracions Públiques i del Procediment Administratiu Comú i en la Llei Reguladora de la Jurisdicció contenciosa administrativa, els interessats poden interposar un dels recursos següents:  
A) Amb caràcter potestatiu, recurs de reposició, davant del mateix òrgan que va dictar l'acte recorregut, en el termini d'un mes comptador des de l'endemà de la publicació en extracte de la convocatòria en el Butlletí Oficial de l'Estat.  
Si transcorreguera un mes des de l'endemà de la interposició del recurs de reposició sense que este haja sigut resolt, es podrà entendre que ha sigut desestimat i interposar recurs contenciós administratiu, davant del Jutjat Contenciós Administratiu de València, en el termini de sis mesos.  
B) Recurs contenciós administratiu davant del Jutjat Contenciós Administratiu de València, dins del termini de dos mesos comptadors des de l'endemà de la publicació en extracte de la convocatòria en el BOE.  
Tot això, sense perjuí que es puga exercitar qualsevol altre recurs o acció que s'estime procedent.